கேள்வி: முல்லையூரான் - வாழ்க்கைச் சுருக்கம் என்பது என்ன?
பதில்: முல்லையூரான் இலங்கையின் வடக்கே முல்லைத்தீவு மாவட்டம், வற்றாப்பளை எனும் ஊரில் முருகேசு, சிவபாக்கியம் ஆகியோருக்குப் பிறந்தவர். வற்றாப்பளை உரோமன் கத்தோலிக்கப் பாடசாலை, சாவகச்சேரி இந்துக் கல்லூரி, சாவகச்சேரி டிறிபேக் கல்லூரி ஆகியவற்றில் கல்வி கற்று யாழ்ப்பாணப் பல்கலைக்கழகம் கலைத்துறையில் இளமாணிப் பட்டம் பெற்றார். பின்னர் மலையகம் (இலங்கை) பண்டாரவளை நகரில் சிலகாலம் ஆசிரியராகப் பணியாற்றினார். 1980கள் தமிழ்நாடு சென்று அங்கிருந்து 1986 இல் புலம்பெயர்ந்து டென்மார்க் சென்றார்.துயர் பகிர்தல்: முல்லையூரான் முருகேசு சிவராஜா, வீரகேசரி, செப்டம்பர் 14, 2013
கேள்வி: முல்லையூரான் - எழுத்துப்பணி என்பது என்ன?
பதில்: கவிஞராகத் தன்னை அறிமுகப் படுத்திய முல்லையூரான் இலங்கையில் ''என் சித்தப்பா'' (1981), ''போர் காற்று'' (1982) ஆகிய இரண்டு கவிதை நூல்களை வெளியிட்டார். யாழ்ப்பாணத்தில் 1980 இல் ''அக்கினிக் குஞ்சு'' என்ற பெயரில் ஓர் இதழையும் வெளியிட்டு வந்தார்.[http://www.noolaham.net/project/02/125/125.htm இலங்கையில் தமிழ்ப் பத்திரிகைகள் சஞ்சிகைகள்], கோப்பாய் சிவம் 1980களில் தமிழகத்தில் வாழ்ந்த காலத்தில் ''ஈழம் எழுந்து வருகிறது''. ''குங்குமம்'', ''புதிய அலைகள்'' ஆகிய புதின நூல்களை எழுதி வெளியிட்டார். 1993 இல் டென்பார்க்கில் ''நிர்வாண விழிகள்'' என்ற கவிதை நூலை வெளியிட்டார். ''காகம்'' என்ற பெயரில் மாத இதழ் ஒன்றையும் 1996 வரை வெளியிட்டு வந்தார். இவ்விதழில் அவர் நெடுங்கதைகள், திறனாய்வுக் கட்டுரைகளை எழுதினார். 2002 ஆம் ஆண்டில் மல்லிகை (இதழ்)ப் பந்தல் வெளியீடாக ''சேலை'' என்னும் இவரது சிறுகதைத் தொகுதி வெளிவந்தது.